Võistlusala asub Kuressaare linna mereäärsel puhkealal Väike-Roomassaare poolsaarel olemasoleva linnastaadioni alal. Uus tribüünihoone on planeeritud senise lammutatava tribüünihoone asukohale väljaku lääneküljel, väljak rekonstrueeritakse perspektiivis oma senisel asukohal. Tribüünihoone Kuressaare linnuse, supelranna ja lossipargi naabruses saab olema hästi vaadeldav nii merelt kui puhkealalt ja kujundab edaspidi olulise osa poolsaare identiteedist.